CELEX: 62022TN0206
Language: hu
Date: 2022-04-20 00:00:00
Title: T-206/22. sz. ügy: 2022. április 20-án benyújtott kereset – Makhlouf kontra Tanács

2022.6.20.   
            
            
               HU
            
            
               Az Európai Unió Hivatalos Lapja
            
            
               C 237/59
            
         
      2022. április 20-án benyújtott kereset – Makhlouf kontra Tanács
      (T-206/22. sz. ügy)
      (2022/C 237/77)
      Az eljárás nyelve: francia
      
         Felek
      
      
         Felperes: Sara Makhlouf (Damaszkusz, Szíria) (képviselők: G. Karouni és K. Assogba ügyvédek)
      
         Alperes: az Európai Unió Tanácsa
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg az alábbi jogi aktusokat a felperest érintő részében:
                  
                              —
                           
                           
                              a Szíriával szembeni korlátozó intézkedésekről szóló 2013/255/KKBP határozat végrehajtásáról szóló, 2022. február 21-i (KKBP) 2022/242 tanácsi végrehajtási határozat és annak I. melléklete;
                           
                        
                              —
                           
                           
                              a szíriai helyzetre tekintettel korlátozó intézkedések meghozataláról szóló 36/2012/EU végrehajtási rendelet végrehajtásáról szóló, 2022. február 21-i (EU) 2022/237 tanácsi végrehajtási rendelet és annak II. melléklete;
                           
                        
            
                  —
               
               
                  kötelezze a Tanácsot a teljes kár megtérítése címén 10 000 euró megfizetésére;
               
            
                  —
               
               
                  A Törvényszék eljárási szabályzatának 134. cikke értelmében a Törvényszék a pervesztes felet kötelezi a költségek viselésére. Sara Makhlouf azt kéri, hogy a Tanács a saját költségein felül viselje a felperes részéről felmerült költségeket, amelyekre vonatkozóan fenntartja a jogot arra, hogy azokat az eljárás során igazolja.
               
            
         Jogalapok és fontosabb érvek
      
      Keresete alátámasztása érdekében a felperes öt jogalapra hivatkozik.
      
                  1.
               
               
                  Az első, a védelemhez és a tisztességes eljáráshoz való jog megsértésére alapított jogalap. E tekintetben a felperes azt rója fel a Tanácsnak, hogy megsértette a védelemhez való jogát, különösen pedig a nevének a vitatott jegyzékbe való felvételére vonatkozó határozat meghozatalát megelőzően történő meghallgatáshoz való jogát.
               
            
                  2.
               
               
                  A második, nyilvánvaló értékelési hibára és a bizonyítékok hiányára alapított jogalap. A felperes azzal érvel, hogy a Tanács arra vonatkozó állításait, hogy „fennáll az eredendő kockázata annak, hogy az öröklött eszközöket a szíriai rezsim tevékenységeinek támogatására fogják felhasználni, továbbá hogy az említett eszközök közvetlenül a rezsim birtokába fognak kerülni, potenciálisan hozzájárulva ezáltal a polgári lakosságnak a rezsim általi erőszakos elnyomásához”, az azokat alátámasztó ténybeli alap hiánya miatt mint megalapozatlanokat végérvényesen el kell utasítani.
               
            
                  3.
               
               
                  A harmadik, az arányosság elvének az alapjogokat sértő megsértésére alapított jogalap. A felperes szerint a vitatott intézkedést érvénytelenné kell nyilvánítani, mivel aránytalan a megtámadott jogi aktusok által kitűzött célhoz képest. Az aránytalan jelleg különösen abból fakad, hogy az intézkedés különbségtétel nélkül a felperes valamennyi vagyontárgyát érinti.
               
            
                  4.
               
               
                  A negyedik, a tulajdonhoz való jog megsértésére alapított jogalap. A felperes azt állítja, hogy a megtámadott jogi aktusok indokolatlanul sértik a felperes tulajdonhoz való jogát, mivel különbségtétel nélkül a felperes által örökölhető javakra és a személyes vagyontárgyakra kiterjednek.
               
            
                  5.
               
               
                  Az ötödik, a bekövetkezett károk megtérítése iránti kérelemmel kapcsolatos jogalap.